Z Á P I S N I C A
zo zasadnutia Obecného zastupiteľstva v Rakoviciach  
konaného dňa 08. decembra 2011

Prítomní:

Starosta obce	-     Dušan Daloš

Poslanci OZ	-     Mgr. Romana Dalošová
      Ján Hevier
		      Anna Magalová	
      Miroslav Masár
		      Ing. Július Šmýkal	
		
Ostatní prítomní:   Ing. Lucie Duračková – obecná kontrolórka     
		       Janka Horylová
		       Jarmila Chnápková - zapisovateľka	
			
Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Poistenie majetku obce
4.	Návrh zmlúv o nájme a podnájme pozemkov na skládke odpadov medzi Rakovice  s.r.o. a Kopaničiarska odpadová spoločnosť, s.r.o., Kostolné
5.	Miestne dane a poplatky v Obci Rakovice
6.	Rôzne
7.	Záver

R o k o v a n i e :

Bod 1. Otvorenie zasadnutia a určenie overovateľov zápisnice

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci obecného zastupiteľstva, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ,ktorý poslanci obdržali na pozvánkach. Za overovateľov zápisnice určil starosta obce poslancov Jána Heviera a Annu Magalovú. Za zapisovateľku určil starosta p. Jarmilu Chnápkovú. Starosta obce dal o programe zasadnutia hlasovať.

Hlasovanie:
Počet poslancov:                          5
Počet prítomných poslancov:      5
Počet prítomných poslancov pri hlasovaní:  5
Hlasovanie:   za  :          5
                      proti:        0
                      zdržal sa:  0

U z n e s e n i e   č.  118/2011
Obecné zastupiteľstvo v Rakoviciach
o d p o r ú č a
rokovať na zasadnutí OZ podľa programu uvedeného na pozvánkach. 

Bod 2. Kontrola uznesení.

Kontrolu uznesení z predchádzajúceho zasadnutia OZ zo dňa 3.11.2011 previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  119/2011
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3. Poistenie majetku obce

Starosta obce p. Dušan Daloš oboznámil poslancov, že všetci poslanci dostali písomný materiál ohľadom ponuky poistenia majetku obce z Komunálnej poisťovne a Generali poisťovne. V ponukách boli určité nezrovnalosti, napríklad splátky poistného sa nezhodovali s výslednou sumou celkového poistného, čo môže byť spôsobené tým, že pri jednej splátke – ročné poistné dáva poisťovňa zľavu z poistného. To však v zmluve nie je uvedené. V zmluve nie je klauzula o účinnosti zmluvy, o jej zverejnení, atď. Jednotlivé pripomienky k zmluvám bude starosta obce konzultovať so zástupcami poisťovní, ktorí ponuky predložili. Poslanci sa preto zhodli na tom, že tento bod rokovania sa odloží do ďalšieho rokovania OZ po doplnení pripomienkach poslancov a obecnej kontrolórky. 

U z n e s e n i e   č.  120/2011
Obecné zastupiteľstvo v Rakoviciach
o d p o r ú č a   s t a r o s t o v i   o b c e
konzultovať so zástupcami poisťovní nezrovnalosti v návrhu poistných zmlúv na poistenie majetku obce.

Bod 4.  Návrh zmlúv o nájme a podnájme pozemkov na skládke odpadov medzi Rakovice  s.r.o. a Kopaničiarska odpadová spoločnosť, s.r.o., Kostolné

Starosta obce informoval prítomných poslancov, že písomný materiál – návrh zmlúv obdržali všetci poslanci s pozvánkami na zasadnutie OZ. Kontrolórka obce mala pripomienky k zmluvám, kde na zmluve o nájme a podnájme je uvedené, že jedna strana je aj nájomca a j podnájomca. Tu chýba ešte jedna strana, ktorou je Obec Rakovice. Je potrebné prepracovať túto zmluvu. Na základe rokovaní spoločností Marius Pedersen, a.s., Trenčín, Kopaničiarskej odpadovej spoločnosti, s.r.o., Kostolné, Obce Rakovice a spoločnosti Rakovice s.r.o. bolo dohodnuté, že IV. etapa vybudovania skládky odpadov v Rakoviciach bude finančne zabezpečená spoločnosťou Kopaničiarska odpadová spoločnosť, s.r.o. Kostolné, ktorá je prevádzkovateľom skládky. Z uvedeného dôvodu je potrebné zmluvne zabezpečiť nájom pozemkov, ktorých vlastníkmi sú Obec Rakovice a firma Marius Pedersen, a.s., Trenčín. Po doplnení budú zmluvy predložené na budúce rokovanie OZ.  

U z n e s e n i e   č.  121/2011
Obecné zastupiteľstvo v Rakoviciach
o d p o r ú č a   s t a r o s t o v i   o b c e
konzultovať so zástupcami spoločností MariusPedersen, a.s., Trenčín a Kopaničiarskou odpadovou spoločnosťou, s.r.o., Kostolné nezrovnalosti v návrhu zmlúv o nájme a podnájme pozemkov na Skládke odpadov v Rakoviciach.

Bod 5.  Miestne dane a poplatky v Obci Rakovice
Národná rada SR schválila novelu zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady. Prezident republiky novelu zákona nepodpísal, ale k novele mal pripomienky a vrátil novelu znovu do parlamentu. Dňa 29. novembra 2011 bola novela zákona schválená v parlamente aj s pripomienkami prezidenta. Jej účinnosť sa posunula na 1.12.2012. Návrh VZN o miestnych daniach nezahŕňa žiadne zmeny v sadzbách miestnych daní – daní z nehnuteľností a dane z pozemkov. V návrhu VZN o poplatkoch za komunálne odpady a drobné stavebné odpady sa počíta s určitým navýšením poplatku na rok 2012. Poplatok za odpady sa od roku 2009 nemenil. Náklady však stále stúpajú. V návrhu dane za psa je navýšenie tejto dane o 1,00 euro, z 5,00 eur na 6,00 eur. V návrhu VZN o miestach určených na umiestňovanie volebných plagátov počas volebnej kampane pred voľbami do NR SR sa počíta s tabuľami pred OcÚ na vylepovanie plagátov. Obecná kanalizačná, s.r.o. Veselé podala na Úrad pre reguláciu sieťových odvetví návrh na zvýšenie ceny stočného, nakoľko spoločnosť je už 2 roky v strate a príjmy za stočné nepokrývajú náklady na prevádzku kanalizácií a ČOV vo Veselom. Návrh na cenu stočného e 1,03 eur bez DPH, čo by bolo výrazné zvýšenie ceny. Cenu bude v konečnom dôsledku zapracovaná do VZN o odpadových vodách. V pondelok 12.12.2011 má spoločnosť Obecná kanalizačná, s.r.o. valné zhromaždenie, na ktorom sa akcionári – zástupcovia jednotlivých obcí dohodnú – schvália cenu stočného na rok 2012. Na minulom zasadnutí OZ, keď sa rokovalo o žiadosti občana obce Rakovice o pridelení nájomného bytu sa poslanci zhodli na tom, že je potrebné do VZN o prideľovaní nájomných bytov dať podmienku, že sa prednostne bude nájomný byt prideľovať občanom z obce Rakovice. Všeobecne záväzné nariadenia obce sa budú schvaľovať na poslednom zasadnutí OZ, ktoré sa uskutoční dňa 14.12.2011.

U z n e s e n i e   č.  122/2011
Obecné zastupiteľstvo v Rakoviciach
b e r i e    n a   v e d o m i e
návrhy VZN o miestnych daniach a poplatkoch v Obci Rakovice.

Bod 6. Zmena rozpočtu obce Rakovice

Účtovníčka obce p. Janka Horylová predložila poslancom návrhy na zmenu rozpočtu obce na rok 2011. Dôležitá zmena sa týka programu iné služby, kde sa popri projekte regenerácie sídiel pri oprave chodníka a miestnej komunikácie vykonali opravy vstupov pri chodníku za finančnej spoluúčasti občanov vlastniacich nehnuteľnosti v starej časti obce. Starosta dal o návrhu zmeny rozpočtu hlasovať.

Hlasovanie:
Počet poslancov:          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5
	          proti:        0	
                    zdržal sa:   0

U z n e s e n i e   č.  123/2011
Obecné zastupiteľstvo v Rakoviciach
s c h v a ľ u j e 
zmenu programového rozpočtu obce Rakovice na rok 2011 :
-    príjmy: 1 227 574,00 eur
-    výdavky: 1 227 574,00 eur. 

Bod 7. Rôzne
7.1.
V roku 2012 bude obec oslavovať 750-te výročie prvej písomnej zmienky o obci. Už na predchádzajúcim rokovaniach bolo odsúhlasené, že sa k tejto príležitosti dá vyhotoviť monografia obce. Monografiu pri príležitosti výstavby kostola vypracoval v roku 2005 p. Marián Klčo. P. Klčo bude teraz vypracovávať reedíciu publikácie pod názvom „História Obce Rakovice, 1262 – 2012, 750. výročie prvej písomnej zmienky o obci“. Starosta predložil poslancom návrh na zmluvu o dielo na zhotovenie publikácie, cena za dielo bude 250,00 eur. Poslanec Ing. Šmýkal navrhol zmluvu schváliť. 

Hlasovanie:
Počet poslancov: 		5
Počet prítomných poslancov:	5
Počet prítomných poslancov pri hlasovaní: 5
Hlasovanie:   za  :          5
                      proti:        0 
                     zdržal sa:  0

U z n e s e n i e   č.   124/2011
Obecné zastupiteľstvo v Rakoviciach
s c h v a ľ u j e
Zmluvu o dielo medzi Obcou Rakovice a p. Mariánom Klčom na zhotovenie diela publikácie pod názvom „História Obce Rakovice,  1262 – 2012, 750. výročie prvej písomnej zmienky o obci“  za cenu 250,00 eur. 

7.2.
Starosta obce predložil poslancom návrh na zrušenie uznesenia o prenájme služobného auta na súkromné účely starostom obce p. Dušanom Dalošom od 1.1.2012. Uznesenie bolo schválené dňa 10.3.2011 číslo uznesenia 21/2011 písmeno a): cena za nájom služobného auta  na súkromné účely pre starostu obce vo výške 40,98 eur mesačne. Starosta obce dal o návrhu na zrušenie uznesenia č. 21/2001 písmeno a) hlasovať. 

Hlasovanie:
Počet poslancov: 		5
Počet prítomných poslancov:	5 
Počet prítomných poslancov pri hlasovaní: 5
Hlasovanie:   za  :          5
                      proti:        0 
                     zdržal sa:  0

U z n e s e n i e   č.   125/2011
Obecné zastupiteľstvo v Rakoviciach
s c h v a ľ u j e
zrušenie uznesenia číslo 21/2011 písmeno a) schválené dňa 10.3.2011 s platnosťou od 1.1.2012.

7.3.
Starosta obce dal poslancom na zváženie, či 1.1.2012 uskutočníme ohňostroj na oslavy Nového roku a na výročie založenia samostatnej Slovenskej republiky. Poslanci navrhli, že je už tradícia usporadúvať ohňostroj, ale financie by sa oproti minulému roku nenavyšovali. Poslanec Ján Hevier navrhol usporiadať ohňostroj 1.1.2012 o 17,00 hodine na miestnom ihrisku, zakúpenie ohňostroja vo výške 500,00 eur. Prisľúbil pomoc a organizáciu ohňostroja 

Dobrovoľného hasičského zboru v Rakoviciach. Starosta osloví ešte podnikateľské subjekty v obci o sponzorský dar na usporiadanie ohňostroja v našej obci. Starosta dal o návrhu p. Heviera hlasovať.

Hlasovanie:
Počet poslancov:		5
Počet prítomných poslancov:	5
Počet prítomných poslancov pri hlasovaní: 5
Hlasovanie:   za  :           5
	          proti:         0
                      zdržal sa:  0

U z n e s e n i e   č.  126/2011
Obecné zastupiteľstvo v Rakoviciach
s c h v a ľ u j e 
uskutočniť ohňostroj dňa 1.1.2012 na ihrisku v Rakoviciach o 17,00 hodine a na tento ohňostroj vyčleniť finančné prostriedky z rozpočtu obce vo výške 500,- Eur.

7.4.
Starosta obce informoval prítomných poslancov, že ho oslovili členovia stolnotenisového oddielu pri OŠK Veselé s návrhom, že by hrávali stolný tenis pod hlavičkou TJ Rakovice. Starosta dal poslancom na zváženie tento návrh.

U z n e s e n i e   č.  127/2011
Obecné zastupiteľstvo v Rakoviciach
b e r i e    n a   v e d o m i e
informácie starostu obce o návrhu Stolnotenisového oddielu pri OŠK Veselé o vystupovaní oddielu  pod hlavičkou TJ Rakovice.

7.5.
Poslankyňa Mgr. Romana Dalošová predložila návrh na uskutočnenie Silvestrovského kolkárskeho turnaja dvojíc, ktorý by sa konal dňa 30.12.2011, t. j. v piatok, v kolkárni v Rakoviciach s podávaním silvestrovskej kapustnice. Patronát nad organizačným zabezpečením tejto súťaže prevezme kolkársky oddiel v Rakoviciach. Starosta dal o návrhu hlasovať. 

Hlasovanie:
Počet poslancov:       		5
Počet prítomných poslancov:	5
Počet prítomných poslancov pri hlasovaní: 5
Hlasovanie:   za  :           5
	          proti:         0
                      zdržal sa:  0

U z n e s e n i e   č.  128/2011
Obecné zastupiteľstvo v Rakoviciach
s c h v a ľ u j e
uskutočnenie Silvestrovského kolkárskeho turnaja dňa 30.12.2011 v kolkárni v Rakoviciach s podávaním silvestrovskej kapustnice, ktorú zabezpečí Obec Rakovice.

7.6.
Poslanec Miroslav Masár, predseda komisie životného prostredia a verejného poriadku, informoval prítomných poslancov na základe zápisníc zo zasadnutí komisie verejného poriadku a životného prostredia, že:
1.	sťažnosti občanov na napojenie dažďovej vody do verejnej kanalizácie u p. Amberského a p. Malinu boli neopodstatnené
2.	sťažnosť p. Kubovicovej bola riešená s p. Hochlovou ústnym dohovorom a jej prísľubom na zlepšenie. 
Poslanec Masár navrhol podľa zásad odmeňovania poslancov ročnú odmenu pre komisiu vo výške 79,90 eur (výpočet podľa riešených prípadov a účasti členov komisie na šetrení). 
Informácie o vybavených sťažnostiach zobrali poslanci na vedomie a o návrhu na vyplatenie ročnej odmeny pre komisiu vo výške 79,90 eur dal starosta hlasovať.    

Hlasovanie:
Počet poslancov:       		5
Počet prítomných poslancov:	5
Počet prítomných poslancov pri hlasovaní: 5
Hlasovanie:   za  :           5
	          proti:         0
                      zdržal sa:  0

U z n e s e n i e   č.  129/2011
Obecné zastupiteľstvo v Rakoviciach
a) b e r i e    n a   v e d o m i e
     informácie predsedu komisie životného prostredia a verejného poriadku poslanca p. Miroslava Masára o preverení sťažností občanov a oboznámenie poslancov s obsahom zápisníc zo zasadnutí uvedenej komisie,
b)  s c h v a ľ u j e
     ročnú odmenu za rok 2011 pre Komisiu životného prostredia a verejného poriadku vo  výške 79,90 eur.

7.7. 
Starosta obce predložil poslancom vyúčtovanie finančného príspevku vo výške 250,00 eur, ktorý bol poskytnutý Miestnej organizácií Jednoty dôchodcov Slovenska v Rakoviciach, a ktorý táto organizácia mala do 30.11.2011 vyúčtovať. V závere bolo vyslovené poďakovanie členov MO JDS za poskytnutý finančný príspevok.     

U z n e s e n i e   č.  130/2011
Obecné zastupiteľstvo v Rakoviciach
b e r i e    n a   v e d o m i e
informácie starostu obce o vyúčtovaní finančného príspevku poskytnutého MO JDS Rakovice vo výške 250,00 eur z rozpočtu obce Rakovice.
  
Bod 8.  Záver

Nakoľko neboli vznesené žiadne iné pripomienky ani dotazy, starosta obce p. Dušan Daloš program rokovania ukončil a poďakoval prítomným za účasť. 

Overovatelia zápisnice:   Ján Hevier                     .............................................

     Anna Magalová              ..............................................

Zápisnicu zapísala:         Jarmila Chnápková          .............................................

                                 Dušan   D a l o š
                                  starosta obce